Accueil / Lec'h / Etrebroadel / El Parlament de Catalunya presentarà queixa contra el jutge Llarena\nEl Parlament de Catalunya presentarà queixa contra el jutge Llarena\nAlà Baylac Ferrer 16 April 2018\n700 000 persones van tornar a emplenar diumenge 15 d’abril els carrers de Barcelona (els 2 km de llarg i 50 m d’ample de l’avinguda Paral·lel) per reclamar l’alliberament dels presos polítics independentistes. Cap incident. Ni un contenidor capgirat. Milers i milers de llaços grocs. I els crits permanents de « llibertat presos polítics » i els habituals « independència ». Una manifestació que ve a tancar una nova setmana d’agreujament de la crisi institucional entre Catalunya i Espanya, mentre els principis essencials de la democràcia i el respecte dels drets civils són cada dia més qüestionats per l’Estat espanyol.\nDesprés que divendres 13 d’abril el Parlament de Catalunya fos obligat de suspendre la quarta sessió d’investidura pel nou refús del Tribunal Suprem de deixar que Jordi Sànchez se presenti a la presidència de la Generalitat (malgrat la demanda del Comité de drets humans de l’ONU), el president Roger Torrent amb el suport dels partits independentistes –ERC, Junts per Catalunya, la CUP i ara també En Comú Podem– ha decidit de presentar una queixa per denunciar el jutge Pablo Llarena per prevaricació i atemptat contra els drets dels diputats i el funcionament de les institucions democràtiques. Apujant el to, havia avisat el Tribunal Suprem : « no permetrem que trepitgin els nostres drets i llibertats ».\n« Erdoganització »\nLa resposta immediata del govern espanyol per la boca de Mariano Rajoy i del ministre de Justícia Rafael Català el mateix dia ha consistit en més amenaces explícites : se perseguiran els diputats i el seu president per « malversació de fons públics, amenaces i coacció » contra un jutge. La deterioració de la democràcia a Espanya ateny encara un estadi suplementari i la premsa comença ja de parlar « d’erdoganització » d’Espanya. Després d’eliminar els dirigents polítics independentistes (en presó i a l’exili), després de persecutar els ciutadans i militants de base, després de suspendre l’autonomia, ara les autoritats espanyoles s’ataquen frontalment a les institucions i als principis mateixos de la democràcia impedint que se puguin expressar o puguin actuar lliurement els elegits guanyadors de les eleccions i el parlament representant del poble.\nEls pacifistes són « terroristes »\nLa policia espanyola ha continuat tota la setmana de perseguir les « investigacions » i les detencions repremint ara per ordre del ministeri d’Interior i dels diferents magistrats encarregats de la « causa independentista » –el Tribunal Suprem, l’Audiència Nacional i el Jutjat n°13 de Barcelona– totes les persones considerades favorables a l’independentisme. Primer va ser arrestada dimarts 14 d’abril per la Guàrdia Civil sota l’acusació de « rebel·lió i terrorisme » una manifestant d’un dels 200 comités de defensa de la República (CDR), Tamara Carrasco, que havia participat al tall d’una carretera. Sis altres membres de CDR van ser detinguts i interrogats pels Mossos d’Esquadra per respondre de les acusacions de « desordre i atemptat contra l’autoritat ». L’endemà dimecres va ser una dona de Tarragona que va ser convocada per la policia en el marc del procediment judicial obert contra ella per « incitació a l’odi » al motiu que havia penjat al balcó de casa seua un cartell dient « Police go home » i havia piulat : « Mil ulls us vigilen, no permetrem que ens feu mal ». El mateix dia s’aprenia que les quatre persones que acompanyaven el president Carles Puigdemont a Alemanya eren investigades per « complicitat » : es tracta de dos policies catalans (de vacances), del professor d’història Josep Lluís Alay de la Universitat de Barcelona i d’un empresari, mentre el ministre de Justícia espanyol acusava en plen hemicicle de les Corts el diputat català Carles Gasòliba « d’ofensar » les institucions per portar un llaç groc quan « no hi ha pas cap pres polític a Espanya ».\nMobilitzacions a Catalunya Nord i a Europa\nArreu dels Països Catalans, i en particular a Catalunya Nord –i també una mica a tot arreu d’Europa– se multipliquen les denúncies i mobilitzacions contra una deriva cada cop més inquietant de l’autoritarisme que sembla apoderar-se de l’aparell politico-judicial d’Espanya, en el silenci còmplice de les autoritats de la Unió europea. Dimecres 11 d’abril va ser la presidenta del Consell Departamental de Catalunya Nord que va llençar una crida a la mobilització dels elegits per mobilitzar-se contra la repressió a Catalunya i demanant una solució dialogada. A Perpinyà i a diferents pobles de Catalunya Nord, els comités de solidaritat han engalanat de llaços grocs carrers i places, concerts són organitzats per sostenir els presos, autobusos han estat llogats per manifestar a Barcelona. A diferents punts d’Europa (Alemanya, Dinamarca, Finlàndia, Parlament europeu), veus comencen a fer-se sentir per oposar-se a la persecució política de l’independentisme pacífic i democràtic dels catalans, però sobretot per preocupar-se de l’absència d’actuació de les democràcies europees refugiades en una posició de covardia muniquesa de trista memòria.\nCompte enrere per un govern català\nLa repressió contra els independentistes i el ressorgiment de mètodes franquistes gairebé farien passar a segon terme, la dificultat dels partits independentistes catalans a concretar la designació d’un president del govern autonòmic. Permanentment interferit per l’aparell politico-judicial espanyol i complicat pels objectius contradictoris de retrobar l’autonomia i de fer efectiva la república proclamada, el funcionament de les institucions democràtiques catalanes malda a retrobar el mínim de normalitat necessari per designar un president de la Generalitat i un nou govern. Queda encara un poc més d’un mes, abans que el 22 de maig vinent, en absència de candidat designat, noves eleccions autonòmiques siguin convocades automàticament. Eleccions en les quals per ara, encara, ningú –ni els partits espanyolistes, ni els independentistes– sembla disposat a engatjar-se. El compte enrere no mancarà de contribuir les setmanes que venen a augmentar encara més la tensió.\nShare the post "El Parlament de Catalunya presentarà queixa contra el jutge Llarena"


Mínima preocupació, màxima tranquil·litat. Vosté disfrute del seu patrimoni, que de rendibilitzar les seves inversions ja ens encarreguem nosaltres. Basant-se en els seus coneixements i experiència d'inversió, la seua situació financera, el seu perfil de risc i els seus objectius d'inversió, el seu gestor de patrimoni, al costat d'especialistes en analistes en anàlisi, productes i fiscalitat, gestionarà la seua cartera per oferir-li millors resultats.\nLi oferim tres modalitats de servici perquè esculla el que encaixa amb vosté al 100%\nMínima preocupació, màxima tranquil·litat. Vosté disfrute del seu patrimoni, que de rendibilitzar les seves inversions ja ens encarreguem nosaltres. Basant-se en els seus coneixements i experiència d'inversió, la seua situació financera, el seu perfil de risc i els seus objectius d'inversió, el seu gestor de patrimoni, al costat d'especialistes en analistes, productes i fiscalitat, gestionarà la seua cartera per oferir-li millors resultats.\nSi el que vol és implicar-se en la gestió del seu patrimoni i estar al corrent dels mercats, esta és la seua opció. El seu gestor li mantindrà informat i li aconsellarà sobre les millors opcions d'inversió, nous productes i repercussions fiscals: tot per ajudar-li a prendre les decisions més encertades per a la seua cartera.\nPer a vosté que preferix prendre les seves pròpies decisions i explotar al màxim l'oferta global de productes que li oferim: 100% iniciativa, 100% llibertat. Amb accés a tots els mercats financers a través d'una amplíssima oferta de productes propis i d'unes altres companyies, podrà operar en línia, accedir a informes de mercats i diferents actius i dirigir les seves inversions personalment.\nAmb un gestor de patrimoni a la seua disposició: un especialista en mercats per poder complir les seves expectatives


Viatjar en classe turista, business o primera | Consumer\nViatjar en classe turista, business o primera\nLa primera classe ofereix més i millors serveis, però el bitllet pot arribar a costar fins a deu vegades més que en les places de classe turista pel mateix trajecte\n/imgs/2008/01/segundaclase.jpgEn el mateix vol, uns i altres usuaris reben determinats serveis en funció de la classe en què viatgin. Així ens podem trobar des de butaques estretes, un passadís menor que el d’una casa de joguina, i, a més, sense menjar, fins a cotxes de luxe que porten a l’aeroport , tracte preferent abans, durant i després del vol, massatges, butaques que es converteixen en llit i televisors particulars en els quals triar entre desenes de canals i pel·lícules\nLa durada del viatge és un aspecte fonamental a l’hora de triar l’una o l’altra classe. Molts passatgers prefereixen pagar un preu major -que pot multiplicar fins per deu l’ordinari- a canvi d’arribar més descansats i en millors condicions a la seva destinació. Quins serveis s’ofereixen en cada classe per a justificar les diferències de preu del bitllet?\nTradicionalment, les classes aèries s’han dividit en tres: turista o econòmica, business, i primera o preferent -encara que cada companyia aèria pot denominar-les d’una manera diferent-. La primera classe ofereix un major nombre de serveis, i pot arribar a costar fins a deu vegades més que les places de classe turista pel mateix trajecte. La classe business, intermèdia entre la primera i la turista, ofereix també certs privilegis als seus viatgers enfront de la classe econòmica com a més espai en les butaques, servei d’àpats gratuït, embarqui i desembarqui prioritari o accés a les sales VIP. El preu del seu bitllet pot ser el doble -i fins i tot més, depenent de la companyia- que el de turista.\nLes diferències entre volar en classe turista i fer-ho en business o en primera comencen abans de pujar a l’avió, abans, fins i tot, d’arribar a l’aeroport. Mentre que qui viatja en turista sol arribar en el seu cotxe particular, en transport públic o en taxi, les aerolínies posen a la disposició dels qui volen en les seves classes més elevades la possibilitat de traslladar-se en cotxes de luxe conduïts per un xofer que recull als viatgers al seu hotel o en el seu propi domicili. Algunes companyies com Ibèria o Malaysian Airlines donen als seus passatgers l’opció de traslladar-se en limusina a l’aeroport. La companyia asiàtica arriba més lluny i ofereix la possibilitat d’arribar a la terminal en helicòpter si els privilegiats viatgers agafen l’avió a Kuala Lumpur.\nEls qui no triïn aquesta opció compten amb un servei de recollida, aparcament i lliurament dels vehicles particulars en els principals aeroports: el pàrquing vip. Un servei que inclou, sense preu addicional, la custòdia i l’assegurança de l’automòbil. Ibèria proporciona aquesta prestació als clients de Business i Business Plus (similar a primera classe) que volin des de Madrid o des de Barcelona amb un bitllet de tarifa completa, i també a aquells que siguin titulars d’Ibèria Plus Platí i Or, amb independència de la tarifa i la classe en la qual viatgin. El servei gratuït de pàrquing és de tres dies amb destinació a Canàries, Europa, Orient Mitjà i Àfrica, i de set dies en els vols a Amèrica, Sud-àfrica, Lagos, Dakar i Malabo.\nEn l’aeroport les diferències continuen. Els viatgers amb bitllet turista han de carregar amb les seves maletes fins als taulells de facturació. Per a facilitar aquesta tasca, compten amb la possibilitat d’utilitzar els carrets que es troben gratuïtament a la disposició dels clients. Els qui volin en primera classe poden ser acompanyats per un assistent personal que els porti fins al taulell i es faci càrrec durant aquest trajecte de l’equipatge. Aquest és un dels serveis que ofereixen companyies com Lufthansa. És freqüent que, ja en el taulell, els qui volen en classe turista s’enfrontin a llargues files de persones que esperen per a facturar els seus equipatges. Això no existeix en primera classe i en business, classes en les quals es proporciona, tant als passatgers com a les seves maletes, un tracte preferent en taulells exclusius. A més de poder portar més pes que en classe turista sense haver d’abonar per quilo extra, business i preferent identifiquen les maletes amb una etiqueta especial per a ser lliurades posteriorment al seu amo de manera prioritària, abans que a la resta dels passatgers. Normalment, es poden facturar de manera gratuïta 20 quilos d’equipatge en classe turista i fins a 30 en classes superiors. la Xina Airlines permet facturar fins a 40 quilos sense recàrrec. El viatger de primera classe i de business compta també amb punts d’informació preferents en els aeroports més importants.\nEls viatgers de primera classe facturen en taulells exclusius i poden carregar, gratuïtament, fins a 30 o 40 quilos d’equipatge sense recàrrec algunUn altre dels serveis dels quals poden gaudir els qui viatgen tant en business com primera classe és la sala vip. A diferència dels viatgers amb bitllet turista, que esperen asseguts en les cadires de l’aeroport, els de les classes més cares poden descansar en una sala especialment condicionada per a ells. Aquests espais compten amb tota mena de comoditats perquè el viatger pugui treballar, descansar o relaxar-se. Les aerolínies faciliten als passatgers que volen treballar o distreure’s ordenadors, connexió gratuïta a Internet a través de wifi, fax, o telèfon. Si prefereixen un altre tipus d’entreteniment, compten amb televisió, música, premsa i degustacions de vi i menjar. Per a qui desitgi descansar, algunes companyies aèries posen llits a la disposició dels seus clients en aquestes privilegiades zones de descans que també compten amb servei de dutxes i àrees de relax. British Airways compta amb una spa gratuït en l’aeroport de Heathrow en el qual els passatgers de primera classe poden rebre diferents tipus de massatge: antiestrés, relaxació i tractaments com a oxigenació facial.\nVes a la pàgina següent: Diferències en l'avió »\nbusiness classe pasajeros-ca primera-ca turista


Esdeveniments Setmana Fallera\nBunyl D´Or amb Fulles de Llorer\nAl setembre de 1968, un grup de 22 amics es van reunir en el mític Bar Gijón i en aquell sopar va ser creada la Falla Carrer Alacant. A aquell grup, es van unir 14 dones i 52 xiquets per a cremar els seus primers monuments dissenyats per l´ artísta Toni Ferrer. El monument major portava per lema "Simfonia local", en homenatge a aquells llauradors que per motiu de l'expropiació de terres del Pla Sud, van guanyar diners; l'infantil va ser un homenatge a Walt Diseny.\nLa Srta Elvira Segarra i Clement a ser la primera Fallera Major i la xiqueta Mª Teresa Hueso i Ballester, la primera Fallera Major Infantil. Ramón Martín i Alandi es va convertir en el primer president de la comissió major i Pascual Gijón i Fernández de la comissió infantil.\nAquell any l'escriptura del llibret va ser a càrrec de Josep Mª Jorge Coll.\nEn el mateix any i gràcies a les amistats del president de la Falla, Ramón Alandi, aconseguirem entrar en Junta Central Fallera amb el nombre de cens 210.\nDos esdeveniments van marcar el començament d'aquella trajectòria que perdura fins al dia d'avui; el primer, la creació de l'escut i el segon la composició del nostre himne.\nL'escut està compost per un oval dividit en dos; la part baixa és de color blau, reflex del color del cel de la nostra terra valenciana i l'aigua que rega els nostres camps i sobre el fons blau trobem dues espigues de blat sobreposades, producte típic de la nostra tradició agrícola; veiem a més altres tres elements i que són una pala i un rastrell; aquests tres simbols estan units per un mocador, peça amb la qual es protegien els llauradors del sol. En la part superior de l'oval, trobem els colors de la nostra Senyera i coronant-ho, "Lo Rat Penat".En els laterals hi ha col·locats rams de llorer, que simbolitzen la victòria després d'un període d'esforç i treball, esforç i treball que van dedicar els fundadors i que a més amb aquest element volien dotar de glòria a la nostra Falla.\nVam ser la primera falla del municipi i per tant els qui aconseguim que les tradicionals festes de les falles s´arrelaren a Quart de Poblet.\nDurant més de 10 anys vam ser l'única comissió del municipi, reflex d'açò va ser l´ increment continu dels seus components aconseguint l'any 1979, els 702 membres.\nDes de la nostra fundació, en cada exercici hem sigut premiats bé en moments, llibret així com en teatre, campionats, cavalcades, declamació, dibuix o presentació; obtenint per exemple el primer premi en declamació en 1985, en 1977 en obra de teatre llarga, premis honorifics en concursos de presentacions i premis extraordinaris i accesits en lliberts, gràcies a Josep Mª Jorge i Coll i Anfós Ramon i García.\n© Falla Carrer Alacant


Pressupost 2019: solvència i capacitat\nL’Ajuntament tanca el mandat amb els números al dia i capaç d’escriure el millor futur, afrontant amb garanties reptes com el de l’habitatge o l’espai públic.\nEl ple municipal del 28 de març ha segellat l’inici d’un nou cicle econòmic municipal. L’Ajuntament ja té nou Pressupost, un projecte del govern d’ARA Vilassar que per tercer any consecutiu consolida la sostenibilitat financera en els 4 indicadors de solvència: estalvi net positiu d’1M€; romanent de tresoreria positiu d’1,1M€; deute viu d’un 75% (que era del 280% a inici de mandat); i un període mitjà de pagament a proveïdors de 30 dies. Els millors arguments per encarar el final del Pla de Viabilitat Financera, que acaba aquest 2019, però sobretot obtenint el múscul necessari per resoldre qüestions estructurals que permetran a l’Ajuntament funcionar durant el proper mandat sense càrregues d’èpoques anteriors, amb uns números realistes, una reducció de la càrrega financera i l’estabilització de dèficits històrics i estructurals com el que es produïa al capítol 1.\nAprovem un Pressupost General que ascendeix a 12,3M€, amb l’empresa municipal definitivament orientada a la prestació de serveis bàsics i sanejada, i completant remunicipalitzacions de serveis que passaran a gestió directa, com l’assessorament jurídic municipal i el servei d’arxiu. Simultàniament, es resolen càrregues històriques que arrossegava l’Ajuntament com la indemnització del mur de Can Silva, després d’assolir un acord que permet superar una situació que portava un any encallada. I un pressupost, d’altra banda, que s’aprova per unanimitat a la mesa negociadora amb els sindicats i els representants dels treballadors.\nSi les previsions d’ingressos i els mecenatges comprovats s’acompleixen, tal com està previst, arribarem a finals de 2019 no només amb un grup municipal completament sanejat, sense càrregues, eficient i al dia, sinó també capaç de decidir com enfoca la gestió dels recursos un cop superada la llosa de l’endeutament històric. Entre les prioritats que ara es podran afrontar destaca una emergència social de primer nivell: la falta d’habitatge per a famílies desafavorides. S’hi actuarà per mitjà del conveni amb Habitat 3, que es materialitzarà amb la intervenció sobre habitatges buits perquè hi visqui qui més ho necessita (i sense que això suposi augmentar la pressió fiscal). En el capítol d’inversions, es contemplen actuacions en equipaments municipals com són la Nau Vella de Can Manyer, el Poliesportiu Municipal i una primera inversió postcrisi considerable en la millora de l’accessibilitat i l’estat de la via pública. Així mateix, també s’augmentarà la plantilla de la Policia Local per millorar la seguretat.\nPer últim, els únics canvis que s’introdueixen a nivell fiscal són un perfeccionament del sistema de tarifació social de la llar d’infants i millores tècniques que beneficiaran als veïns i veïnes.


Platja d'Aro recupera la revetlla de Sant Joan • Ràdio Capital de l'Empordà\nUn dispositiu policial reforçat vetlla pel compliment de les mesures i l'equip de mediadors, per evitar conflictes\nPlatja d’Aro és un dels municipis de la Costa Brava que he decidit mantenir obertes les seves platges aquesta revetlla de Sant Joan. Tot i que no s’hi han permès les fogueres, el municipi ha recuperat aquesta nit –la més curta de l’any- el tradicional castell de focs, que per primera vegada s’ha fet de forma simultània a Castell d’Aro, Cavall Bernat i s’Agaró. La novetat buscava, per una banda, posar en valor diferents espais del municipi i, per l’altra, diversificar els punts de celebració per evitar aglomeracions. Precisament per garantir-ho, un dispositiu policial reforçat ha vetllat pel compliment de les recomanacions per la covid-19.\nUn cop acabats els focs, la revetlla s’ha traslladat a la zona d’oci nocturn on l’equip de mediació ha treballat durant tota la nit per prevenir conflictes. Segons l’associació d’Hostaleria, Restauració i Oci de Castell- Platja d’Aro, més de la meitat dels locals associats han obert portes i la majoria ho han fet amb gran afluència de clients.\nDos efectius de la Policia Local patrullant pel centre de Platja d’Aro. Imatge del 24 de juny del 2021. (Horitzontal)\nEl sergent de la Policia Local de Platja d’Aro, Jordi Cànovas, ha explicat que han reforçat el dispositiu policial habitual amb un binomi més i que, a banda de garantir el perímetre de seguretat dels focs, aquesta nit se centren en fer complir les mesures covid i intentar evitar aglomeracions. “Que en la mesura del possible la gent compleixi la normativa”, diu Cànovas. El sergent també ha admès que esperen una nit “complicada”. “Portem molt de temps confinats. La gent té ganes de sortir”, afirma.\nL’altra cara de la celebració ha tingut lloc als punts on es concentren els locals d’oci nocturn. L’aixecament de gran part de les restriccions, juntament amb la fi del toc de queda, feien augurar un Sant Joan complex. Sobretot, tenint en compte que és la primera gran celebració des que es va eliminar la limitació horària i des de la reobertura del sector. Segons l’associació d’empresaris del municipi, més de la meitat dels locals del municipi que tenen associats han obert portes i molts ja tenien les reserves plenes a principis de setmana.\nA l’exterior, ja augurava des de primera hora una celebració d’allò més concorreguda, amb les terrasses de bars i restaurant plenes i algunes cues per entrar als locals.\nGestió de conflictes de “baixa intensitat”\nPer intentar evitar que es produeixin conflictes de “baixa intensitat”, fa temps que l’Ajuntament va posar en marxa un servei de mediació a les zones d’oci nocturn amb l’objectiu de prevenir-los tant a la via pública com als locals. La iniciativa va néixer l’any 2016 en el marc del Pacte per la Convivència Nocturna, a petició del cap de la Policia Local del municipi i de l’ara alcalde i aleshores regidor de Promoció Econòmica, Maurici Jiménez. Compta a més de la implicació del consistori, de la de l’associació d’hostaleria i de la FECASARM.\nEl servei el conformen quatre mediadors professionals, postgraduats en Resolució de Conflictes Públics i Mediació Comunitària, que durant els mesos d’estiu surten fins a la matinada i aposten per la via del diàleg per resoldre situacions.\nTreballen de manera coordinada amb la Policia Local però van un “pas més enllà de la mediació”. “Intentem implicar les persones i fer possible conciliar l’oci nocturn, amb la festa i el descans veïnal”, diu la coordinadora del servei, Montse Soler.\nEn una nit habitual, es poden trobar des de ‘botellons’ fins a queixes veïnals perquè el soroll dels locals no els deixa dormir. La pandèmia, però, ha deixat un nou escenari. Si bé l’any passat els conflictes es van mantenir i van baixar el consum d’alcohol a la via pública, enguany han notat un canvi de tendència. “La gent ha estat molt de temps tancada a casa, sense poder relacionar-se”, remarca Soler. El servei es va posar en marxa la setmana passa i en només un cap de setmana ja han detectat un canvi d’hàbits. “Ens vam trobar molta gent jove però també gent no tan jove”, afegeix.\nDurant tota la nit, la Montse i una altra mediadora han recorregut els carrers on els concentren la majoria de locals d’oci nocturn (el carrer Església, Pineda i l’avinguda s’Agaró). La revetlla ha estat el tret de sortida d’una temporada turístics que, ja augura, “serà de molta feina”.\nA banda de Platja d’Aro, a la Costa Brava diversos municipis han mantingut les seves platges obertes tot i que la majoria han vetat les fogueres. És el cas de Palamós o Lloret de Mar. Municipis com el Port de la Selva, han organitzat una petita foguera amb música en un acte organitzat per l’Ajuntament. La majoria de poblacions han reforçat la vigilància per complir amb les restriccions encara vigents i les recomanacions que ha fet Protecció Civil. A Girona, s’han autoritzat dues festes populars en alguns barris amb fogueres estàtiques.\nArticle anteriorSant Joan amb alguns intervals de núvols i temps més assolellat els dies vinents\nArticle següentPalamós inaugura l’exposició “La barraca onírica”, que vincula Dalí, Sert i Puig Palau


Ofertes de Treball SEO a Barcelona · Ocupació · Rodanet\nBusquem talent, ambició, i sobretot, moltes ganes\nPer això el nostre afany per aprendre i millorar. Sempre tenim oberta la possibilitat d’atendre qui piqui a la nostra porta i escoltar que pot oferir per fer-nos millors i correspondre amb un pla professional en què nosaltres puguem aportar una carrera amb vista al futur.\nBusques feina SEO?\nEscriu-nos a info@rodanet.es i deixa’ns el teu CV si vols formar part del nostre equip, un equip on impera les ganes d’aprendre, de passar-ho bé treballant, de tenir amics a la feina i per què no fer carrera fins a la teva jubilació (som uns romàntics i ens agrada pensar que els dies que corren encara es pot aconseguir).\nOferta d’ocupació activa: Consultor/a SEO\nQuina serà la teva missió al dia a dia?\nAquestes seran algunes de les teves funcions dins de la nostra empresa de màrqueting digital a Barcelona :\nGestió de cartera pròpia de clients SEO\nAuditar les webs dels projectes definint tota lestratègia SEO i aspectes tècnics de les webs.\nImplementació de canvis web , creació de landings o modificacions necessàries per a SEO.\nSeguiment de l ‟estratègia mensual dels projectes: linkbuilding, definició d‟estratègies, anàlisi d‟accions i progressió i fulls de ruta per fer créixer el negoci del client.\nDur a terme tota la comunicació amb el client , tant a nivell de seguiment mensual com de resultats i didàctic. Per a nosaltres és molt important que el client entengui què fem.\nGestió i seguiment de tots els processos interns amb diferents eines (Google Drive, Sheets, Docs, Trello, etc.) on aprendràs tota la sistematització i automatització de processos d’una agència.\nQuins coneixements SEO has de tenir?\nQue tinguis coneixement sobre:\nSearch console i Google Analytics\nGoogle Sheets i/o Excel\nExperiència a CMS com Prestashop o Magento.\nManeig i edició de fitxers via FTP.\nValorarem si tens projectes propis, encara que la formació és important, el SEO és una disciplina que s’aprèn practicant 🙂 T’ho expliquem al nostre post-opinió sobre Màster SEO\nA Rodanet no només demanem, també t’oferim\nFormació contínua i Ingressos acords a la teva vàlua\nFlexibilitat horària i possibilitat de compaginar amb teletreball\nActivitats de Teambuilding i Lliga interna de futbolí\nAssistència a esdeveniments del sector com Clinic SEO o SEOontheBeach.\n22 dies de vacances laborables + el teu dia d’aniversari lliure.\nSer part de Rodanet, una agència referent a SEO des del 2011, amb una cartera de més de 70 clients dins dels sectors més competits d’Internet i un equip de 12 persones especialitzades 100% a SEO.\nTenir al teu abast tota la infraestructura i l’accés a les eines d’agència per aprofitar i potenciar possibles projectes propis.\nVols conèixer-nos una mica millor?\nA Rodanet portem des de 2011 oferint serveis de màrqueting online i especialitzant-nos com a agència SEO . Amb una cartera de clients de tot tipus (grans empreses, multinacionals, e-commerce , negocis locals i molt més) dins dels sectors més competits d’Internet.\nComptem amb un equip de 12 persones especialitzades 100% en SEO , i experts de les diverses àrees de màrqueting en línia per complementar les estratègies dels nostres clients (redactors, PPC Specialist, programació i maquetació).\nPodeu navegar per algunes de les nostres pàgines corporatives per saber més sobre nosaltres.\nL’equip amb què treballaràs\nCasos d’èxit com els que haureu d’afrontar\nLa nostra cultura d’empresa\nT’uneixes al nostre equip?\nEnvia’ns un e-mail a info@rodanet.es adjuntant el teu CV i valorarem una breu explicació de perquè vols unir-te a Rodanet\nO escriu-nos en aquest formulari adjuntant el teu CV.\nSer on et busquen\nFer créixer la visibilitat de la teva web per generar rendibilitat al teu negoci\nDisseny i maquetació web\nAgència Google Ads\nRodanet Marketing Interactivo SL© 2022 · Agència Posicionament SEO a Barcelona · Termes i condicions · Política de cookies


Spitalieri - Studio - Centre Ville Niça França - Ofertes d'hotels amb els MILLORS DESCOMPTES EN LÍNIA\nVeure tots els 1.843 allotjaments a Niça.\nSpitalieri - Studio - Centre Ville\n2 Ter Rue Spitalieri, Nice Centre, Niça, França, 06000 - Veure al mapa\nSi el que està buscant és per un hotel ben situat a Niça, no busqui més enllà de Centragence - Le Spitalieri. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Centragence - Le Spitalieri, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Centragence - Le Spitalieri és una selecció idònia per a la vostra estada a Niça.\nEn arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Trio de clarinets | Ensemble Una Cosa Rara\nSi els busqueu, els trobareu remenant un calaix ple d'idees, enriolats imaginant un espectacle impossible o tocant un clarinet de vés a saber quan... Quan s'ajunten són Una Cosa Rara, un trio de clarinets amb ganes de descobrir la història i d'explicar-vos les històries que hi ha darrera la música.\nSi els escolteu en algun dels seus concerts tant hi podreu descobrir el so del corno di bassetto com el de l'EWI; i tant podreu escoltar Mozart amb els instruments de l’època com sorprendre-us amb el millor cinema d'animació. I sigui d'una manera o d'una altra sempre en sortireu de bon humor!\nI si voleu saber què han estat fent tots aquests anys tocant plegats, us podem parlar del "Carinetàrium", un espectacle familiar i escolar produït per la Fundació La Caixa del qual són autors també del material de suport pedagògic. O de "Notes&Films", un cinema-concert en el qual han posat música a pel·lícules d'autors com Chaplin i Starevich i del quan fins i tot són coautors d'un dels curtmetratges (Infidelitat i Disfresses). O de les 25 peces per a tres corni di bassetto de Mozart, música de saló tocada amb instruments originals. I també d’en tant en tant baixen de l’escenari per fer el Taller “Bufar i fer ciència!”, creat per a encàrrec de la Fundació La Caixa. I és clar, segur que a hores d'ara ja tenen una nova idea voltant pel cap, no els perdeu de vista!\nespectacle escolar i familiar\nmúsica de cafè a La Habana\nconcert amb instruments històrics\nDes del 2007 han realitzat concerts arreu de lʼestat així com a França, Bèlgica o Holanda. Han estat seleccionats en dues edicions del programa Spothlight on young musicians (Festival de Saintes 2008 i 2011) així com també per tocar a lʼANTIQVA 2010 (Fundació “La Caixa”), al Fabulous Fringe 2011 dʼUtrech, el Fringe del MAFestival de Bruges 2011, Festival de Música Antiga dels Pirineus (2014) o a la Xarxa de Músiques 2014/2015 (Joventuts Musicals). Han participat en cicles de música com “Música als jardins” (el Vendrell), “Música als parcs” (Barcelona), “Lʼun? Lʼaltre? O tots dos!” (Granollers), "Nits d'estiu al CaixaFòrum" (Barcelona), entre altres.\nDesenvolupen una intensa activitat com a intèrprets en dʼaltres formacions de música de cambra com Nachtmusique, Stadler Trio, Ensemble Phillidor, BCN216 o l’Ensemble Nü,. Així com també en el camp orquestral: Orquestra Simfònica de Barcelona i Nacional de Catalunya, Orquestra del Gran Teatre del Liceu, Orquestra Camera Musicae, Freiburger Barockorchester, Orquestra Barroca Catalana, Orquesta Barroca de Sevilla, Acadèmia 1750 o Orquestra de Cambra de Granollers.\nEn el camp educatiu, són els creadors de l’espectacle “CLARINETÀRIUM” i del seu material pedagògic de suport, un concert produït per la Fundació “La Caixa” que els ha portat a actuar arreu de l’estat; així com del Taller “Bufar i fer ciència” i del seu material pedagògic creat també per encàrrec de la Fundació “La Caixa”. També han creat l’espectacle de música i cinema “NOTES&FILMS”. I han participat en produccions com “D’Òpera” i “Els músics de Bremen” (Gran Teatre del Liceu) o “El col·leccionista de paisatges” i “Quadrinet” (Fundació “La Caixa”). Són professos de clarinet a les Escoles de Música de Berga i La Garriga i al Conservatori de Granollers.


Apartments in Rosolina Mare 24857 Rosolina Mare Itàlia - Ofertes d'hotels amb els MILLORS DESCOMPTES EN LÍNIA\nApartments in Rosolina Mare 24857\nDissenyat tant per oci com per negoci, Apartment Rosolina Mare, Veneto 12 està situat idealment a Rosolina Mare; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Rosolina Mare, Veneto 12, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de aparcament de cotxes, habitació familiar, s'admeten animals de companyia.\nL'ambient de Apartment Rosolina Mare, Veneto 12 es reflexa en cada habitació. piscina privada, banyera hidromassatge, aire condicionat, servei de despertador, escriptori són només algunes de les comoditats a la vostra disposició. Durant el dia podeu gaudir de l'atmòsfera relaxant de piscina exterior. Descobreixi una encantadora mescla de servei profesional i ampla gama de característiques a Apartment Rosolina Mare, Veneto 12.


"Teva és la Terra, i els seus fruits cobejats"\n29 Novembre, 2007 21:01\nSi pots mantenir el cap sobre les espatlles,\nquan uns altres el perden i te’n carreguen la seva culpa\nSi confies en tu mateix encara que tothom dubti de tu,\nperò tot i això tens en compte els dubtes aliens\nSi pots somniar, i no fer-te esclau dels somnis\nSi pots pensar sense fer dels teus pensaments una meta\nSi topes amb triomf i derrota en el teu camí\nI tractes de la mateixa manera a tots dos impostors\nSi pots fer un munt amb totes les teves victòries\nSi pots llençar-les al capritx de l’atzar\nI perdre, i tornar a començar de cap i de nou\nSense que et surti dels llavis una queixa\nSi assoleixes que el tremp i el cor et siguin fidel company\nI resisteixes, encara que et minvin les forces\nAmb l’única ajuda de la Voluntat, que diu: endavant!\nSi pots parlar amb multituds, mantenint la virtud\nI si encara anant al costat dels Reis conserves la senzillesa\nSi no et poden ferir ni amics ni enemics\nSi tothom et reclama i ningú et necessita\nSi pots omplir un implacable minut amb seixanta segons de combat ferotge\nTeva és la Terra, i els seus fruits cobejats\nI encara més: seràs un home, Fill Meu\n10 accions per aturar el canvi climàtic\n18 Novembre, 2007 10:31\n1.Canvia una bombeta: substitueix les bombetes estandar per unes de baix consum\n2. Condueix menys: camina, vés amb bicicleta, comparteix cotxe o utilitza el transport públic més sovint (sí, Renfe tornarà a funcionar algun dia...!)\n3. Recicla més: realitza la recollida selectiva de casa teva, i no tiris a la brossa tot el que hauries de dur a la deixalleria! (piles, fluorescents, mobles, etc), tot el que no envies a reciclar ho estàs condemnant a ser cremat!\n4. Revisa la pressió dels teus pneumàtics: mantenir la pressió correcta millora el rendiment del combustible del teu cotxe més d'un 3 %\n5. Utilitza menys aigua calenta: Es necessita molta energia per escalfar l'aigua. Instal·la un cap de dutxa de baix cabal i renta la teva roba amb aigua freda o tèbia.\n6. No consumeixis productes amb molt d'empaquetatge: i si l'utilitzes, recicla'l correctament (el paper de plata també va al contenidor dels envasos!)\n7. Regula el termostat: augmenta la temperatura 2 ºC a l'estiu i disminueix-la 2ºC a l'hivern ( 25ºC és una temperatura suficient!)\n8. Planta un arbre: un sol arbre absorbeix una tonelada de diòxid de carboni durant la seva vida.\n9. Apaga els aparells electrònics quan no els facis servir: TV, reproductors de DVD, ordinador, etc. No serveix de res mantenir el pilot encès. Abans d'engegar el mando a distància, també estàs dret i pots encendre-ho tu mateix. Estalviaràs energia i diners en la teva factura.\n10. Encoratja els teus parents i amics a fer-ho!\nNo s'hi val l'excusa dient que no som dels països que malgastem més energia, ni que la principal font de contaminació pot ser el transport o la gran indústria, al final és cosa de tots i tothom ha de ser responsable de les seves conseqüències. I tu? què fas per millorar el planeta? És l'únic lloc on hi podem viure...potser que la comencem a cuidar encara que comenci a ser una mica tard...\n02 Novembre, 2007 10:01\n1. Per casualitat poses el teu password al microones.\n2. Fa anys que no jugues al solitari amb cartes de veritat.\n3. Tens una llista de 15 números de telèfon per trucar a una família\nde 3 persones.\n4. Envies un correu a un company que treballa a la taula del costat de\n5. Has perdut el contacte amb alguns amics i familiars perquè no tenen\nuna adreça de correu electrònic.\n6. Arribes a casa després d'un dia de feina i respons al telèfon com si\nencara estiguéssis a l'oficina.\n7. Apretes el zero del telèfon de casa per agafar línia.\n8. Estàs al teu lloc de treball des de fa 4 anys però has treballat\nper a 5 empreses diferents.\n10. Tots els anuncis de TV sobreimpressionen una adreça web a la pantalla.\n11. Tens un atac de pànic si surts de casa sense el teu mòbil i tornes\n12. T'aixeques pel matí i, abans de prendre't el cafè, la primera cosa\nque fas és anar al teu ordinador a veure si s'ha descarregat alguna cosa\n13. Inclines el cap per somriure :-)\n14. Estàs llegint aquest text, hi estas d'acord i somrius...\n15. ... pitjor encara! Ja saps a qui reenviaràs aquest correu!!!\n16. Estàs massa ocupat per adonar-te que no hi ha el número "9" a\n17. Has comprovat de seguida si hi havia o no el 9 a la llista!\nCONSELL: Quan la teva feina et tingui fart, estiguis a punt d'agafar\nuna depressió i, a la teva empresa res funcioni com voldries, fes això:\nAtura't a la primera farmàcia que veguis i compra un termòmetre rectal\n"Johnson and Johnson" (només d'aquesta marca). Obre'l i llegeix les\nTrobaràs aquesta frase: "cada termòmetre rectal Johnson and Johnson ha\nestat provat personalment a la nostra fàbrica".\nLlavors tanca els ulls i repeteix en veu alta 5 cops seguits: "estic\ncontent de no treballar al departament de qualitat de Johnson and\n9 Comentaris | 0 RetroenllaçOs


Desarticulen un grup de lladres en cinc habitatges de Sant Cugat - Tvsantcugat.cat\nDesarticulen un grup de lladres en cinc habitatges de Sant Cugat\n30/10/2019 – REDACCIÓ /\nEls Mossos d’Esquadra han desarticulat un grup criminal de cinc persones establert a Barcelona que havia robat en cinc habitatges a Sant Cugat i en dos a Tarragona. Es movien el territori i canviaven sovint de vehicle per no ser descoberts. Fracturaven portes o finestres amb eines com tornavisos o palanques i s’emportaven diners en efectiu, joies i dispositius electrònics.\nEls Mossos els van interceptar el 22 d’octubre, després de cometre dos robatoris a Sant Cugat. La investigació va començar el 10 d’octubre, i entre aquests dues dates s’han pogut acreditar cinc robatoris al nostre municipi i dos a Tarragona.\nEls detinguts són cinc homes entre 24 i 38 anys, de nacionalitat xilena i veïns de Barcelona. Durant la investigació, a càrrec del Jutjat d’instrucció número 2 de Rubí, els agents van identificar tots els integrants del grup i els van relacionar amb set robatoris.\nEl 22 d’octubre, els investigadors van organitzar un dispositiu i van detenir-los quan fugien després de cometre dos robatoris, un al carrer Verge de Montserrat i l’altre al carrer Saragossa de Sant Cugat. Al vehicle es van localitzar els objectes robats, inclòs un ordinador portàtil de gran valor.\nL’endemà de la detenció, els investigadors van escorcollar una habitació d’un hostal del carrer de Cabanes de Barcelona i van trobar altres objectes robats, principalment joies, rellotges, dispositius electrònics i roba. També van localitzar diverses eines que podien ser usades per forçar pisos.\nVan ingressar a presó després que el 25 d’octubre passessin a disposició judicial a Rubí.\nQuin era el seu “modus operandi”?\nAcostumaven a actuar en zones residencials amb poca circulació de vehicles als matins o a primera hora de la tarda, franges horàries on és habitual que el pisos estiguin buits.\nPrimer trucaven a l’intèrfon per assegurar-se que l’habitatge estava buit. Buscaven una porta o finestra que tingués poques mesures de seguretat i la forçaven. Buscaven joies, diners o objectes que tinguessin una bona sortida al mercat negre, com ara dispositius electrònics. Després fugien de manera discreta.\nJa podem trobar les tradicionals parades de castanyes als carrers de la ciutat\nComencen a arribar els primers rebuts del tribut metropolità


La participació en l'entrevista amb l'alcalde de Sant Feliu de Llobregat comporta l'assumpció de les normes següents:\nLes aportacions s'han de fer amb respecte. Els missatges no poden ser redactats amb voluntat d'ofendre ni utilitzar llenguatge groller. No es poden fer declaracions calumnioses, amb voluntat d'incitar a l'odi racial, contràries a la legislació vigent o a la Declaració Universal dels Drets Humans.\nL'alcalde es compromet a llegir les preguntes i respondre-les durant la sessió en línia dels dimarts de 19 a 21 h i es reserva el dret d'acceptar-les o no en funció de si procedeix amb el contingut i els objectius establerts de la sessió i si compleix amb la norma núm. 1.\nL'Ajuntament de Sant Feliu de Llobregat en cap cas és responsable del contingut dels missatges de les persones usuàries, o de qualsevol acció subsegüent presa com a resultat d'aquests missatges. Totes les declaracions fetes en les sessions reflecteixen només el punt de vista de les persones autores, les quals són les úniques responsables del seu contingut.


Les obres s’inicien avui i duraran fins a finals de juliol. La intervenció permetrà incorporar un nou tram de carril bici segregat i unidireccional que permetrà donar continuïtat a l’eix ciclista metropolità que uneix Esplugues, l’Hospitalet de Llobregat i Barcelona a través de la carretera de Collblanc\nEn sentit Hospitalet de Llobregat anirà pel lateral muntanya en un carril segregat i específic. En sentit centre ciutat es mantindrà el carril compartit bus/taxi-bici ja implantat\nL’Ajuntament de Barcelona treballa per millorar i ampliar la xarxa de carrils bici amb actuacions per baixar carrils de vorera a calçada, afavorir la permeabilitat de la xarxa i millorar l’amplada de les vies ciclistes\nBarcelona treballa per millorar i ampliar la xarxa de carrils bici de la ciutat, d’acord amb els objectius marcats al Pla de Mobilitat Urbana (PMU) 2024. L’Ajuntament de Barcelona està construint 32,6 quilòmetres nous de carril bici i millorant d’11,7 quilòmetres ja existents amb l’objectiu d’arribar al 2023 amb una xarxa de 272,6 quilòmetres.\nEn aquest marc, avui s’inicien els treballs per implantar un nou tram de carril bici al carrer de Sants, a l’àmbit comprès entre el carrer de la Riera Blanca i el carrer Arizala. Es tracta d’un nou tram de carril bici segregat i unidireccional que permetrà donar continuïtat al carril bici del carrer de Sants i a l’eix ciclista metropolità que uneix Esplugues, l’Hospitalet de Llobregat i Barcelona a través de la Carretera de Collblanc. Els treballs es preveu que acabin a finals del mes de juliol. En sentit Hospitalet de Llobregat anirà pel lateral muntanya en un carril segregat i específic, i, en sentit centre ciutat es mantindrà el carril compartit bus/taxi-bici ja implantat. També s’aprofita l’actuació per millorar la xarxa semafòrica.\nEls treballs d’implantació de la semaforització comportaran algunes afectacions a les voreres que es faran garantint sempre el pas de vianants. Durant les nits del 6 al 8 de juliol es tallarà el carrer de Sants desviant la circulació per Travessera de les Corts-Arístides Maillol, per tasques de pintura al carril bus/taxi-bici. A partir del dia 19 de juliol es faran tasques de fressat i aglomerat del nou tram de carril bici a l’espai comprès entre el carrer l’avinguda Madrid i el carrer Arizala. Posteriorment al fressat i l’aglomerat es faran els treballs de pintura. Les nits entre el 19 i el 22 de juliol es faran els treballs de senyalització horitzontal, entre el carrer de la Riera Blanca i l’avinguda Madrid i la pintura de les cruïlles.\nFinalment, entre el 19 i el 26 de juliol, es realitzaran les tasques de col·locació de senyalització vertical, separadors de carril bici i alienació de pilones. Mentre durin les obres s’ocuparan diversos espais (cordó de serveis i carril adjacent) garantint en tot moment un carril de circulació i el carril bus operatius en sentit centre ciutat.\nDes del 2015 fins a dia d’avui a Barcelona s’han duplicat els quilòmetres d’infraestructura ciclista arribant als 240 quilòmetres de xarxa. Els eixos principals d’intervenció passen per augmentar i millorar l’actual xarxa de carrils bici, amb actuacions per baixar carrils bici de vorera a calçada, afavorir la permeabilitat de la xarxa i millorar l’amplada dels carrils. En paral·lel a aquest impuls, també s’estan ampliant els aparcaments de bicicleta als deu districtes de la ciutat. Des de l’inici de mandat fins a dia d’avui s’han implantat 3.719 nous aparcaments per aquest mode de transport, arribant així als 38.904 aparcaments situats a la via pública. El districte de l’Eixample és el que disposa de més aparcaments per bicicletes, amb un total de 10.454, seguit del districte de Sant Martí, amb 7.731 i de Ciutat Vella, amb 4.962.\n🚲Seguim sumant km de carrils bici: comencen els treballs del nou carril al carrer de Sants, entre Riera Blanca i Arizala.\n👉Un nou tram que donarà continuïtat al carril de carrer de Sants i a l’eix ciclista que uneix Esplugues, l’Hospitalet i Barcelona.https://t.co/wCrzC4mRVE pic.twitter.com/IbDTjaE4S2\n— Laia Bonet (@laiabonetrull) June 7, 2022


– 11 de Setembre 2013 – JUNTS HO FAREM POSSIBLE – VIA CATALANA CAP A L’INDEPENDÈNCIA |\n– 11 de Setembre 2013 – JUNTS HO FAREM POSSIBLE – VIA CATALANA CAP A L’INDEPENDÈNCIA\nAra fa un any que varem ser notícia a tot el mon; varem saber demostrar que la unió de tot un poble va aconseguir com a mínim, el ressò mundial….. amb aquella demostració de força pacifica de mes d’un milió i mig de persones al carrer, tot el planeta es va assabentar de què existeix una nació, CATALUNYA, que ja esta farta de dependre d’un estat del que mai s’ha sentit particip i que aquesta nació, CATALUNYA ja està cansada de sentir-se súbdit d’un estat que la menysprea…… de no tenir un estat propi i sobretot….. que esta decidida a prendre les seves pròpies decisions, com qualsevol poble adult.\nCATALUNYA no vol trencar res, ni vol l’enemistat amb ningú…. simplement vol la INDEPENDÈNCIA com qualsevol esser adult que arriba a la seva majoria d’edat i es vol independitzar dels seus pares, per viure en llibertat la seva pròpia vida.\nTornem a ser un any desprès, en un altre 11 de Setembre i tornem a voler seguint demostrant al mon, pacíficament, que som un poble que vol prendre les seves pròpies decisions, que té dret a decidir el seu futur com a poble. Entre tots aconseguirem fer una cadena humana de mes de 400 kilòmetres que vagi de punta a punta de CATALUNYA.\nVolem tornar a ser notícia i que altres pobles del mon s’adonin de la nostre voluntat de tenir un estat propi, de forma pacifica…. sense cap confrontació armada i respectant sempre la voluntat dels propis ciutadans del nostre territori.\nDesitgem des de “Voltar i Voltar” que us sumeu a la cadena humana, vestits de groc, de blau o de verd, esteu o no inscrits en un tram de la cadena….. sumeu-vos a la cadena i feu que sigui a mes de llaaaarga, mes gruixuda.\nJUNTS HO FAREM POSSIBLE !!!!\nLa voluntat de tot un poble esta per sobre de qualsevol llei, i així s’ha demostrat sempre al llarg de la història.\nAquesta entrada s'ha publicat en CATALUNYA, Esdeveniments el 10 de setembre de 2013 per Miquel Gascon.\n← – Articles d’opinió – El somni trencat de MADRID 2020 (relaxing cup of café con leche) – La nostra aportació a la DIADA NACIONAL DE CATALUNYA 2013 – VIA CATALANA →\n7 pensaments a “– 11 de Setembre 2013 – JUNTS HO FAREM POSSIBLE – VIA CATALANA CAP A L’INDEPENDÈNCIA”\njosep 10 de setembre de 2013 a les 8:40\nCom cada 11 de setembre toca sortir al carrer, no per a celebrar una derrota, com molts diuen, sinó per celebrar que som tossuts, que tenim memòria, que som una nació i que malgrat tot i tot el que ens han fet en els darrers 300 anys, resistim!!!\nMiquel Gascon 10 de setembre de 2013 a les 9:35\nPenso com tu…. no és pas una celebració d’una derrota, sinó mes aviat un recordatori que som una nació que va ser sotmesa per les armes, però que mai oblidarem el que som i el que volem ser…. un estat independent.\nGràcies per la benvinguda. Veig que ja estàs publicant fotografies parisenques….. com ha anat?\nCarme 10 de setembre de 2013 a les 11:47\nUll viu, l’any passat els vàrem agafar per sorpresa, però aquest any ja ho tenen clar i miren de posar focus de tensió, que es sinó la prohibició d’anar fins a Binaroç, la Guardia Civil no pot garantir la seguretat vial en 400 metres i en canvi els Mossos ho poden fer en 400 quilometres. No caiguem en les provocacions!!! que no puguin agafar-se en res per desacreditar-nos\nMiquel Gascon 10 de setembre de 2013 a les 14:02\nÉs possible que tinguis raó. No m’estranyaria pas que provoquessin a la gent, per tal de dir que érem tots uns violents.\nDesitjo que sigui tot un èxit i tingui el ressò internacional que tots esperem.\nDiari de la Bona Vida 10 de setembre de 2013 a les 19:40\nTenim moltes ganes de saber de les vostres aventures americanes, així que estarem atents!!\nI ja hem vist que us ha donat temps d’anar al teatre, inclús amb jetlag. Sou uns cracks!\nUs enviem una salutació de benvinguda i us desitgem una feliç diada. Que gaudiu molt amb tots els actes, i especialment amb la demostració que farem unint 400 quilòmetres de poble català.\nNosaltres serem a Amposta, combinant la feina amb la celebració, i esperem fer també una bonica crònica.\nUna abraçada Imma i Miquel.\nMiquel Gascon 10 de setembre de 2013 a les 21:53\nGràcies parella !!!\nEncara ni hem passat les fotografies a l’ordinador. Però ho farem a poc a poc i explicarem el mes important d’aquest viatge per l’Oest d’EEUU, que ja us avanço ens ha entusiasmat.\nLa nostra filla Ruth, també esta pel Delta de l’Ebre amb tots els seus companys de feina que han recolzat la crida de l’organització. Nosaltres no tenim massa ganes de voltar encara mes i no hem canviat la nostra primera ubicació. Estarem al barri del Born.\nLa crònica de la nostra participació en la VIA CATALANA, evidentment serà la propera entrada del blog.\nUna abraçada…. be una per cada un de vosaltres (Cristina i Manel)


El poble castigarà els corruptes i no els votarà La República\nEl poble castigarà els corruptes i no els votarà\nNo entenc què passa a la nostra societat… o ho entenc massa… però no ho vull entendre. Preferesc pensar que no sé fer anàlisis polítiques. Preferesc no entendre ni […]\nJoan Lladonet 16/02/2015\nNo entenc què passa a la nostra societat… o ho entenc massa… però no ho vull entendre. Preferesc pensar que no sé fer anàlisis polítiques. Preferesc no entendre ni un borrall de política. Segurament és això el que em passa, però m’arriba la informació i pretenc no augmentar la meva formació en el tema. Ja és ben hora de dir què és el que no entenc. Doncs el que no em passa pel cascabòs és que un partit farcit de persones corruptes i que en té moltes altres de sospitoses, que segurament també ho són… de corruptes, però que des del punt de vista legal han de passar per presumptes… que tengui tants de seguidors. No entenc com és possible que aquest partit continuï guanyant les possibles eleccions a totes les enquestes, aquí i a Madrid. Que solament hagi perdut uns milers de vots, però que continuï essent el cavall guanyador. No entenc què li passa a la gent.\nNo comprenc com és possible que un partit que basa tota la seva estratègia a repetir una vegada i una altra les mentides, que li surti tan bé, i que doni la raó a aquells que diuen que una mentida repetida un miler de vegades arriba a considerar-se una gran veritat. Quan sentia dir això, no m’ho creia… a vegades em feien dubtar… però no m’ho vull acabar de creure. No entenc que un partit que es posa en evidència que ha fet tantes coses il·legals, encara que no es puguin demostrar del tot, com en el cas Bárcenas, no sigui castigat pels electors. No puc entendre com els dirigents d’un partit manipulat pels poders econòmics, i que obeint-los vol privatitzar la sanitat i l’educació, diguin que són el partit dels treballadors i que alguns d’aquests els creguin.\nSi fos una persona que tengués una gran formació política m’atreviria a enunciar una tesi. Si fos una persona molt erudita i hagués fet múltiples lectures sobre el tema pot ser hauria descobert que algú ja ha dit el que estic pensant, però em sembla que ni essent el que he dit primer, ni el que he dit en segon lloc, m’atreviré a enunciar una hipòtesi. Els votants de la dreta són crèduls i molt poc crítics, tenen fe en els seus líders polítics i no posen en dubte massa el que diuen ni el que fan. Les coses positives que els anuncien són més que suficients, perquè continuïn creient-hi. En canvi, els votants de l’esquerra són molt més crítics davant els líders polítics i posen en dubte tot el que diuen i fan. En principi solen creure-hi, però davant el més petit error que puguin comprovar o verificar, els castiguen i els giren l’esquena. El partit, considerat d’esquerres, PSOE, encara que hi hagi votants d’aquesta ideologia que no s’ho creguin, ha fet unes quantes errades monumentals, i la major pot ser haver actuat com a un partit de dretes, per tant, ara davant un Podemos, les idees del qual pareixen d’esquerres, cosa que no passa amb totes les persones que el volen representar, i com que encara no ha patit el desgast del poder, està acumulant vots dels altres partits d’esquerres, i no en captura cap dels partits de dretes. Si els votants d’esquerres no fossin tan crítics, segurament això no passaria i no es produiria aquesta divisió tan letal.\nDe totes maneres, he de dir que és molt interessant que la gent sigui crítica i no crèdula, i que l’educació (l’escola i majoritàriament la privada) segurament és culpable d’aquesta credulitat, i aquest tipus d’escola és el que vol potenciar el PP amb la LOMQE, ja que aquest partit és el que es beneficia d’aquells que només saben dir amén, o dels que cerquen o obtenen guanys immediats per haver votat la ideologia adequada.\nA més a més, i de tornada de qualsevol desig d’especialització en política, preferesc la hipòtesi dels votants que creuen en els seus caps com les persones que pertanyen a una secta que creuen cegament en els seus líders, que establir una altra possible hipòtesi, que em va circular per la meva ment després de sentir una conversa entre dos desconeguts dins un autobús. Un mostrava el diari a l’altre, segurament amb qualque notícia sobre polítics corruptes, i li deia, aquests són els que tu votes, no fan res més que robar. I l’altre li contestava que encara robaven poc, que tothom feia i faria el mateix, i que ell els continuaria votant, especialment si li deixaven robar un poc a ell. Aquesta conversa la vaig contar a una persona coneguda i aquesta va afirmar que aquest pensament estava molt generalitzat.\nConclouré que no em vull acabar de creure ni la hipòtesi dels crèduls ni la dels que pensen que tots són lladres, tampoc no em vull creure el que diuen les enquestes; preferesc pensar que el poble castigarà els corruptes, que sabrà bé qui són i que no els votarà.


Condemnat a quatre anys de presó un neonazi que va dir "traïdor a la raça" al príncep Enric\nEs tracta de Michal Szewczuk, que el va injuriar per haver-se casat amb Meghan Markle\n2 min. Barcelona 18/06/2019 15:00\n651x366 Meghan i Enric, ducs de Sussex / FACUNDO ARRIZABALAGA / EFE Meghan i Enric, ducs de Sussex / FACUNDO ARRIZABALAGA / EFE\nEl jove britànic Michal Szewczuk, de 19 anys i originari de Leeds, ha estat condemnat a quatre anys de presó per dir-li al príncep Enric d'Anglaterra "traïdor a la raça". Szewczuk va publicar fa uns mesos una imatge del fill petit de Lady Di en la qual se'l veia sobre un fons tacat de sang i amb una esvàstica, al costat d'una frase que deia: "Fins aviat, traïdor a la raça". A la imatge, a més, hi havia una pistola apuntant al cap del net d'Elisabet II. Segons 'The Daily Mail', la justícia britànica l'ha condemnat per apologia del terrorisme i per possessió de material terrorista.\nAmb Szewczuk, va ser condemnat Oskar Dunn-Koczorowski, un jove de 18 anys acusat d'enaltiment del terrorisme per haver pujat l'estiu passat imatges a una plataforma anomenada Gab –molt freqüentada per grups d'extrema dreta–, en què defensava el terrorista Anders Breivik, que va protagonitzar les matances d'Oslo i de l'illa d'Utoya el juliol del 2011.\nEl desembre passat es va saber que diversos neonazis britànics havien amenaçat de mort Enric pel seu matrimoni amb Markle, filla de pare blanc i mare negra. Si bé és menys freqüent que Enric d'Anglaterra sigui atacat, sí que és habitual que la seva dona rebi amenaces pel fet de ser mestissa.


Bluebridge - Reserves, horaris i bitllets de ferri\nInici / Operators / Bluebridge\nBlubridge és el nom de marca d'un servei de ferri de passatgers popular i modern operat per Strait Shipping Ltd. Connecta Wellington, la capital de Nova Zelanda, i Picton, a la regió de Marlborough, a través de l'estret de Cook.\nBluebridge ostenta dos vaixells d'última generació, ambdós equipats amb elements de disseny i de seguretat, a més a més d'oferir als passatgers una comoditat exceptional. Construït l'any 1997, el Strait Feronia té capacitat per a 150 cotxes i 400 passatgers. Abans de posar-se en marxa a Nova Zelanda, les àrees públiques de la nau van ser renovades per satisfer les necessitats dels clients. EL vaixell més nou de Bluebridge és el Straitsman, de disseny danès i construcció holandesa. Va començar a operar el 2005 i és el vaixell més nou i ecològic que navega per l'estret de Cook.\nA bord dels ferris trobaràs diverses instal·lacions, com ara una sala de pel·lícules, una sala de silenci, una zona familiar, una cafeteria i un bar amb una varietat de menjar i begudes, wifi i una sala/coberta amb vistes per veure el millor paisatge de Nova Zelanda durant el trajecte. També hi ha una selecció de cabines disponible, des d'habitacions individuals a familiars, per a les persones que vulguin privacitat i luxe.\nLes travessies de ferry entre les illes del Nord i del Sud operen quatre vegades al dia, durant tot l'any, i triguen unes 3 hores i 30 minuts. Amb Bluebridge, els encants de la naturalesa espectacular de Nova Zelanda només es troben a un ferry de distància.\nUtilitza directferries.com per trobar horaris i preus de Bluebridge i per reservar bitllets de ferri amb Bluebridge. Busques el preus més barats a la teva destinació? Cap problema, també compararem Bluebridge amb companyies de ferri alternatives.\nRutes i ports de Bluebridge\nA bord de Bluebridge\nTotes les rutes de Bluebridge\nPicton a Wellington / Wellington a Picton


Política de Privacitat | Fundació Rafa Nadal 2\nINFORMACIÓ SOBRE LA RECOLLIDA DE DADES DE CARÀCTER PERSONAL A través DE LA WEB WWW.FUNDACIONRAFANADAL.ORG:\nEl Reglament Europeu de Protecció de Dades obliga al fet que els responsables del tractament dels fitxers que recullen dades de caràcter personal facilitin la següent informació addicional a la recollida de les seves dades de caràcter personal. Els formularis de recollida de dades del portal contenen la informació bàsica sobre la recollida i tractament de les dades facilitades, i en aquest apartat es recull la informació addicional:\nLa Fundació Rafa Nadal és la responsable del portal www.fundacionrafanadal.org.\nLa Fundació Rafa Nadal es va constituir mitjançant escriptura pública de data 20 de novembre de 2007 autoritzada pel Notari de Palma de Mallorca D. Miguel Mulet Ferragut, i es troba inscrita en el registre de fundacions del Ministeri d'Educació, Cultura i Esport amb el número 1539.\nLa direcció postal, a la que podran dirigir-se els usuaris, és\nDirecció de correu electrònic de contacte: info@fundacionrafanadal.org\nNúmero de telefono de contacte: 933 622 874\nLes dades personals que recopilem de les persones que desitgen efectuar una donació són les dades identificatives (nom, cognoms, dni i correu electrònic) i relatives a l'aportació (quantitat i periodicitat). Si sol·licita un certificat de deducció fiscal haurà de facilitar a més la seva adreça postal.\nLa finalitat de la recollida de les seves dades personals és, d'una banda, la gestió del donatiu i l'emissió del corresponent certificat de donació, en cas que ho sol·liciti. D'altra banda, i si ha prestat el seu consentiment, per enviar-li al correu electrònic facilitat la newsletter de la Fundació.\nLa Fundació Rafa Nadal conservarà les dades durant el període legalment establert per respondre davant eventuals reclamacions per incompliment de la normativa aplicable, tant en matèria de protecció de dades com en qualsevol altra matèria. En el cas de l'enviament de la newsletter, fins que ens comuniqui que vol deixar de rebre-la.\nLa base legal per al tractament de les seves dades és el consentiment que se li sol·licita. En el cas de les donacions, la seva pròpia sol·licitud i el compliment d'obligacions legals que comporten un tractament de dades personals, en cas dels donatius.\nPer a les finalitats establertes anteriorment, podem proporcionar les seves dades personals als nostres proveïdors i processadors que ens presten determinats serveis (ex. advocats que preparen els certificats dels donatius sol·licitats).\nSi ens sol·licita un certificat de donació cedirem les seves dades (nom, cognoms, dni, adreça i import del donatiu) a l'Administració Tributària, a l'efecte de que pugui gaudir del corresponent desgravament fiscal.\nA més, podem divulgar les seves dades personals si tenim l'obligació de revelar o compartir les seves dades personals amb la finalitat de complir qualsevol obligació legal.\nLes persones que facilitin les seves dades personals poden exercir els seus drets d'oposició, accés, rectificació, supressió de dades i retirar el consentiment prestat:\nDret d'accés: Té dret a obtenir accés a les seves dades personals (si les estem processant)\nDret d'oposició: Té dret a oposar-se al tractament de les seves dades\nDret de rectificació: Té dret al fet que es corregeixin les seves dades personals si són inexactes o incompletes.\nDret a la supressió: li permet sol·licitar la supressió o eliminació de les seves dades personals quan no hi hagi una raó de pes perquè seguim utilitzant-les. Hi ha excepcions.\nDret a retirar el consentiment prestat: en qualsevol moment pot retirar el consentiment prestat. La retirada del consentiment no afectarà a la licitud del tractament basat en el consentiment previ a la seva retirada.\nEn determinades circumstàncies els interessats podran així mateix sol·licitar la limitació del tractament de les seves dades, en aquest cas únicament les conservarem per a l'exercici o la defensa de les reclamacions. La limitació del tractament de les dades només es podrà sol·licitar quan:\nL'interessat ha exercit els drets d'oposició o rectificació i la Fundació està en procés de determinar si escau atendre la sol·licitud.\nEl tractament és il·lícit, la qual cosa determinaria la supressió o esborrat de les dades, però l'interessat s'oposa.\nLes dades ja no són necessàries, però l'interessat sol·licita la seva limitació perquè les necessita per a la formulació, exercici o la defensa de reclamacions.\nEls interessats tenen també dret a la portabilitat de les seves dades, que possibilita rebre les dades proporcionades per l'interessat durant la utilització de la web en un format estructurat que permeti a l'interessat el seu emmagatzematge, així com la seva transmissió a un altre responsable del tractament.\nL'exercici dels drets anteriors es podrà dur a terme dirigint-se per escrit adjuntant una còpia del seu DNI al domicili social de la Fundació Rafa Nadal situat a Manacor, Ctra. Cales de Mallorca KM 1,2, CP 07500 o bé dirigint un correu electrònic a la següent adreça: info@fundacionrafanadal.org\nFinalment, li informem que té dret a presentar una reclamació davant l'autoritat competent en matèria de protecció de dades.


TREKKING SANT SADURNÍ: LA VOLTA AL MONTCAU\nLA VOLTA AL MONTCAU\nS'han acabat les Festes Nadalenques. Això, ben mirat, és bona notícia, doncs vol dir que reprenem l'activitat del Club!!\nTenim preparada una ruta propera a Sant Sadurní. Gairebé tots coneixeu el Montcau i n'heu fet el cim. En aquesta ocasió no farem el cim però si la volta a aquesta coneguda muntanya, passant per camins i senders que fins avui no hem transitat i descobrirem nous indrets de la zona.\nLa caminada està prevista per aquest diumenge, 10 de gener. Ens trobarem al CAP Sant Sadurní a les 7:30 h i anirem amb vehicles particulars fins al pàrquing del Castell de Subirats on comença el recorregut previst.\nLa ruta conté un desnivell de 1000 m positius i una distància de 20 Km. Per aquest motiu l'hem qualificat de nivell mig-alt. Entre altres indrets d'interès passarem per la Font del Noguer i per la Creu dels Màrtirs.\nUna bona ruta per iniciar l'any 2016 i rebaixar una mica aquelles calories que acumulem durant les festes. I per si algú, durant aquestes festes nadalenques ha desconnectat de valent, us recordem que cal portar-se l'esmorzar i el beure.\nGalutxo Baltassana ha dit...\nPer on cau la Creu dels Màrtirs? No la conec...\n9 de gener de 2016, a les 9:43\nLa Mola del Garraf


TROGLODITISME: EL CASTELLOT. VIVER I SERRATEIX (BERGUEDÀ)\nDel costat de l’església parroquial de Sant Miquel de Viver surt un camí que duu en pocs metres a la propera masia de Vilanova; d’aquí cal continuar a peu fins a l'extrem sud de l'allargassada cinglera, que és a tocar, on es troba un gran penyal arrodonit, d’uns 8,5 metres d’altura, erosionat en la base, anomenat el Castellot.\nPel costat sud d'aquesta penya hom pot veure encara algunes filades de mur d'un metre d’alçada aproximadament, que podrien correspondre a una església rupestre adossada a la roca.\nEn l'actualitat hi han crescut alguns pins que desdibuixen el terreny; tot i així, al costat oest de la roca, hi ha diverses tombes antropomorfes per adults i infants. Al costat sud hi ha, excavats a la roca, una pica i uns graons; tanmateix arreu, s'aprecien forats destinats a sostenir bigues d'antics habitatges o talaies de guaita.\nTot això ens evoca l’existència, en aquest paratge, d'un hàbitat alt medieval força important.\nDe dalt de la cinglera, fàcilment assolible des de la part oposada a la que hem arribat, a més a més de petits bassiols i reguerots per tal d'aprofitar l`aigua, es pot veure el turó del castell, amb una construcció semi troglodítica a sota, i el penyal del Castellot ambdós amb restes de murs al capdamunt.\nEls francs, l'any 798, instal·laren unes torres de fusta que es van integrar en una línia de fortificacions al llarg del Llobregat.\nTant les tombes antropomorfes com l’església rupestre es poden datar del segle X.\nLa primera menció del castell de Viver com a Castro Vivario data de l’any 910 i era situat al peu del camí que duia cap a Cardona, l’anomenada strata Cardonensis o Francisca, i els primers Viver documentats es remunten a l'any 1187.\nA l’any 1961 s’hi feren excavacions arqueològiques.\nExtret del llibre “Itineraris per les esglésies i els eremitoris rupestres de Catalunya” de Gener Aymamí. Rafael Dalmau Editor. Barcelona. 2014\nRestes de l'església rupestre - Fotos G. Aymamí\nPublicado por TROGLODITISME en 8:28\nEtiquetas: CATALUNYA - BERGUEDÀ


Els premis de la Fundació Pilar i Joan Miró #premis #beques\nel dia 23.6.07\nLa Fundació Pilar i Joan Miró a Mallorca, seguint la voluntat dels seus fundadors, vol promoure i difondre els valors creatius contemporanis, ajudar les joves generacions d’artistes en la seva formació i impulsar-los en el seu compromís d’innovació i recerca de nous camins de creació.\nAixí mateix, desitja promoure treballs d’investigació sobre la vida i l’obra de Joan Miró, així com el seu context artisticocultural, especialment en la seva fecunda estada a Mallorca. També vol col·laborar en el reconeixement del seu exemple creatiu i vital a través de programes i projectes educatius que apropin l’art contemporani a la societat.\nPer tot això, la Fundació convoca el Premi Pilar Juncosa i Sotheby’s, el Premi Pilar Juncosa a la Innovació i les Beques Pilar Juncosa, com un eficaç instrument per assolir aquests objectius i connectar les propostes amb la sensibilitat contemporània dins l’àmbit nacional i internacional. L'entrega d'obres és fins el 31 de juliol.


Llibres per a joves intrèpids\nPer Xim i Xesca\nOferim als nostres joves llibres que els atrapin, que els submergeixin cap a altres mons. Un llibre és la forma més fàcil de viatjar. El plaer de viatjar, el plaer de llegir!\nAventura sensacional amb dos protagonistes: l'Emily, una lectora apassionada i fan d'un joc online que consisteix en trobar llibres amagats per tot el país, i en James, el seu amic i amb qui es dedica a investigar misteris relacionats amb el món dels llibres. Un llibre molt aconseguit!\nUna història molt ben trobada i emocionant amb quatre protagonistes molt ben caracteritzats amb l'amistat que tot ho mou com a fil conductor. De rere fons, l'assetjament escolar, que no pensa en les conseqüències dels seus actes.\nJORDI CERVERA I NOGUES\nUn llibre molt emocionant, interessant i recomanable!\nEl món s’està extingint i és perillós. Què poden fer un grup de joves per sobreviure? Un llibre distòpic, però diferent i molt emocionant.\nSobre la condició humana portada al seu màxim extrem. Podries sobreviure tot sol, en un món salvatge, on tothom farà el possible perquè no tornis a veure la llum del dia? Comença l'espectacle! Distòpia pura que atrapa i fa pensar.\nANDREU MARTIN i JAUME RIBERA\nNarració emmarcada en una distopia amb una protagonista valenta, sincera, amable, intel.ligent… Valors que es van despertant en ella a mesura que es va topant amb les situacions que els requereixen. És una aventura emocionant, trepidant, molt imaginativa, ben trobada i narrada, que atrapa el lector des de la primera pàgina.\nSALVADOR MACIP i SEBASTIA ROIG\nNovel·la de molta acció, apassionant, amb un text àgil i amè que atrapa des del primer moment i amb un desenllaç molt ben resolt. És a més a més un cant a l'amistat i a la lleialtat. Molt recomanable!\nUn món ple de màgia, perills, misteris... realisme fantàstic de la mà de Cornelia Funke que com ningú sap submergir el lector en ambients grisos i tenebrosos vivint aventures trepidants.\nMés recomanacions a https://ca.bookshop.org/shop/ximixesca


El Camp de Tarragona suma nou morts i un increment notable d'ingressats a hospitals\ncribratge intensiu, Catalunya, coronavirus, covid-19, pandèmia, PCR\nImatge d'un cribratge intensiu a Catalunya.\nAugmenten considerablement el nombre de persones que ja han estat vacunades a les comarques de Tarragona\nActualitzada 10/01/2021 a les 11:58\nLes dades de la pandèmia a les comarques de Tarragona no han aportat bones notícies les últimes hores. A la regió sanitària del Camp de Tarragona s'han sumat 9 noves víctimes mortals a les registrades la jornada anterior i la xifra global s'eleva a 770 morts per coronavirus. A la regió de les Terres de l'Ebre s'ha mantingut la xifra de 130 víctimes. El còmput total a les comarques de Tarragona situa les morts per coronavirus des de l'inici de la pandèmia en 900 persones.\nUna altra xifra negativa amb les dades tancades a 9 de gener és la de persones ingressades als hospitals tarragonins. Al Camp de Tarragona ja en són 242, és a dir 20 més que la jornada anterior. A l'Ebre la xifra se situa en 47 pacients, 15 més que la jornada anterior. En contraposició, del total de persones ingressades a les UCI a Catalunya, que són 458, al Camp de Tarragona n'hi ha 37 (quatre menys que la jornada anterior) i a les Terres de l'Ebre, 12 (-2).\nContrasten aquestes dades amb la situació fluctuant de l'índex de risc de rebrot. Si aquest dissabte es disparava per sobre dels 700 punts a totes les comarques de Tarragona, les dades tancades ahir indiquen un descens significatiu. Al Camp de Tarragona ara és de 662 punts i a l'Ebre de 682. En qualsevol cas es tracta de xifres molt altes que assenyalen el risc de propagació creixent a la zona.\nEl nombre de casos confirmats per proves PCR i test d'antígens al Camp de Tarragona és ara de 26.961 (+572) mentre que en el cas de la regió sanitària de les Terres de l'Ebre, la quantitat total és de 6.770 positius confirmats (+186).\nUna altra de les dades significatives, tot i que en aquest cas la xifra està actualitzada fins al dia 6 de gener, és la velocitat de propagació de la covid-19 (Rt). A les localitats de més de 20.000 habitants a Tarragona, la situació està millor del que caldria esperar. La pitjor dada la registren Reus i Tarragona, amb 1,93 i 1,83, respectivament. La resta de localitats es mantenen per sobre de l'índex 1 que assenyala que la malaltia continua propagant-se, excepte en els casos de Calafell (0,98) i Salou (0,87).\nPel que fa a les vacunes que han de servir per intentar frenar la pandèmia del coronavirus, les últimes hores hi ha hagut un increment notable de les persones que ja han estat vacunades a les comarques de Tarragona. Si les dades de divendres es tancaven amb 2.158 vacunats al Camp de Tarragona, les d'ahir indiquen que ja són 4.188. En el cas de l'Ebre, el total és ara de 1.703 (990 el dissabte).\nSituació al conjunt de Catalunya\nLa velocitat de propagació de la covid-19, l'Rt, baixa una dècima aquest diumenge i se situa en l'1,34. El risc de rebrot també disminueix, ho fa 64 punts, fins als 576. Un altre indicador que també va a la baixa és el de la incidència a 14 dies, que passa de 462,91 a 445,36. Són dades que cal contextualitzar en cap de setmana, quan es fan menys proves, i a més en ple temporal de neu. S'han declarat 2.042 nous casos confirmats per PCR o TA, cosa que eleva la xifra total a 392.459. El 10,88% de les proves de la darrera setmana han donat positiu. S'ha informat de 13 noves morts i el total és de 17.558. Hi ha 2.356 pacients ingressats als hospitals amb covid-19, els mateixos que fa 24 hores, i 458 persones a l'UCI, una menys.\nUna empresa de components de bateries donarà feina a 500 persones a Mont-roig\nDisminueixen les infraccions amb la nova campanya de vigilància de bicicletes i patinets\nIdentifiquen vuit activistes de la Plataforma Stop Creuers de Tarragona\nConvoquen la XXXV edició del Premi de Periodisme Mañé i Flaquer\nDetenen a Roda de Berà a Anatoly Shariy, un ...\nGarreta: «He volgut millorar l'aspecte de la ...\nReus vol crear una escola d'oficis per...\nUna empresa de components de bateries donarà ...\nTarragona dona el tret de sortida al festival...\nLes autoescoles de Tarragona pateixen la...\nEl Nàstic fa la gesta i s'emporta la victòria c...\nCremen sis contenidors i un cotxe a Reus\nFinal! El Nàstic venç amb un gol 'in e...\nPintades al nou parc del carrer Ixart\nEmpresaris i sindicats del Camp de Tarragona,...\nL'ICIQ acollirà 16 alumnes amb beques per a ...\nConvoquen la XXXV edició del Premi de ...\nComença el procés participatiu del Pla E...\nIdentifiquen vuit activistes de la Plataforma...\nValls vol reconvertir un antic graner medieval...\nConstantí mostra el Braç de Santa Tecla a la c...\nBrussel·les rebaixa el creixement del PIB ...\nMés de 100.000 persones es van vacunar contra ...\nDisminueixen les infraccions amb la nova...\nComenta el contingut : El Camp de Tarragona suma nou morts i un increment notable d'ingressats a hospitals


La plantilla de Ryanair a Girona no accepta la nova reducció de jornada durant la temporada d'estiu - RÀDIO MARINA 100.3 | RÀDIO MARINA, sempre al teu costat\nLa plantilla de Ryanair a Girona no accepta la nova reducció de jornada durant la temporada d’estiu proposada per l’aerolínia. Així ho ha explicat la portaveu del sindicat de treballadors USO, Lídia Arasanz, recordant que els treballadors ja han fet “prou mostres de bona fe”. La companyia va enviar una carta als empleats advertint-los que si continuen els retards en l’entrega d’avions, es reduirà la flota en diverses bases, com la de Madrid o la de Girona. Arasanz ha apuntat que no saben “si amb els acomiadaments que hi va haver i la reducció de tota la plantilla n’hi haurà prou” per afrontar la pèrdua d’aquest avió. Per això demana “prudència” i estan a l’espera d’una resposta per part de l’aerolínia irlandesa.\nRyanair ha tornat a posar contra les cordes els treballadors de Girona. Si fa poc més de dos mesos es va acordar mantenir la base de Vilobí d’Onyar (Selva) a canvi d’una rebaixa en les condicions laborals dels empleats, ara se’ls demana que tornin a decidir sobre la seva situació laboral.\nA través d’una carta, la companyia els ha advertit que si continuen els retards en la recepció dels avions Boeing 737-MAX, podria haver-hi nous acomiadaments. L’aerolínia cita concretament les bases de Madrid i Girona, que podrien perdre un avió cadascuna.\nDavant d’aquesta situació, la companyia de baix cost ha demanat als treballadors que acceptin una reducció de jornada durant el període estival, o bé que s’agafin excedències voluntàries.\nLa proposta no ha estat ben rebuda pels empleats, que han lamentat “aquesta nova amenaça”. De fet, el sindicat USO ha recordat que Ryanair acaba de posar un nou avió a Santiago de Compostela i obre una nova base a Viena amb tres avions.\nAixí doncs, els treballadors de la base de Girona s’han oposat frontalment a la petició al•legant que ja estan prou afectats. Segons Arasanz, s’ha de tenir en compte que “s’ha reduït un 25% de la jornada laboral de la plantilla” i que ara “li toca a l’empresa complir amb la legislació si vols seguir treballant a Espanya”. La portaveu del sindicat ha denunciat que els treballadors “estan al límit” i que ja “no poden més”.\nTambé ha recordat les dificultats que es troben a l’hora de parlar amb l’aerolínia, explicant que van traslladar les seves inquietuds al diputat Rafa Mayoral. “Quan li vàrem dir que havíem assolit el primer pacte amb l’empresa el 9 de gener, es va posar les mans al cap” ha assegurat la portaveu sindical.\nDes de Girona no saben si els acomiadaments que es van fer – un total de catorze en el cas de la base de Vilobí– i la reducció de jornada de “tota la plantilla” seran suficients per fer front a la pèrdua d’aquest avió. Arasanz ha apuntat que, de moment, “toca esperar” i ser “prudents”. També ha recordat que estan molt pendents del 10 de març, el dia en què es farà el judici a l’Audiència Nacional dels sindicats en contra de l’empresa pel darrer ERO a l’estat espanyol.\nUna altra qüestió que preocupa als treballadors és el retard en l’inici de la temporada d’estiu. Si normalment aquesta començava el mes d’abril, enguany ho podria fer al juny. Un període de temps que podria ser molt perjudicial per aquells treballadors no tenen un sou bàsic, sinó que cobren per hores de vol. La situació els portaria en algun cas a no cobrar el salari mínim interprofessional fixat per l’estat, segons el sindicat. “Demanarem responsabilitats a l’empresa si això passa” ha conclòs Arasanz.


Tennessee torna a executar un pres gairebé nou anys després\nCondemnat el 1986\nBilly Ray Irick, que va matar una menor després de sodomitzar-la brutalment, rep la injecció letal\nTennessee - Divendres, 10/08/2018 | Actualitzat a les 09:46 CEST\n"Només vull dir que ho sento molt. Això és tot". Van ser les últimes paraules de Billy Ray Irick, abans de ser executat després de ser condemnat a la pena de mort per violar i assassinar una nena de set anys el 1985. D’aquesta manera, l’estat de Tennessee (EUA) ha executat un reu per primera vegada des del 2009 subministrant-li una injecció letal.\nA Irick, de 59 anys, el van declarar mort a les 19.48 hora local (00.48 de divendres GMT) a la Institució de Màxima Seguretat Riverbend, a Nashville, segons va notificar el Departament Correccional de Tennessee. Aquesta execució es produeix gairebé nou anys després del cas de Cecil C. Johnson Jr., que també va rebre una injecció letal per matar tres persones durant un robatori el 1980.\nL’estat de Tennessee va servir a Irick l’últim sopar que va triar, però amb un pressupost màxim de 20 dòlars, que va consistir en una hamburguesa, anelles de ceba i, per beure, un refresc de cola.\nA Irick el van condemnar a mort el 1986 per haver assassinat un any abans la petita Paula Kay Dyer, quan es cuidava d’ella i els seus quatre germans el 15 d’abril del 1985. L’autòpsia va determinar que la menor va morir d’asfíxia i que havia sigut brutalment sodomitzada. Les autoritats van detenir hores després Irick, que va confessar el crim.\nLa llista d’execucions\nLa d’Irick és la quinzena execució de l’any als EUA i la número 1.480 des que el Tribunal Suprem va restituir la pena de mort fa quatre dècades. Tennessee ha executat 7 d’aquests 1.480 reus i actualment aquest estat té 59 presos al corredor de la mort, 14 dels quals, amb els processos d’apel·lacions esgotats, motiu pel qual les autoritats tenen llum verda per executar-los.\nDurant aquesta última dècada, l’estat de Tennessee ha bregat amb una escassetat de fàrmacs per a les seves injeccions i amb litigis dels advocats dels presos condemnats a mort, que lluitaven contra els nous components que pretenen utilitzar per executar-los i encara hi ha recursos pendents contra els fàrmacs utilitzats per l’estat, concretament el sedant midazolam, que ha causat problemes en el passat.\nEn aquest sentit, Sonia Sotomayor, jutge del Tribunal Suprem i que està en contra d’aquestes execucions, ha assenyalat que si la llei permet que això passi, “llavors hem deixat de ser una nació civilitzada i acceptem la barbàrie".\nL'Estat d'Arkansas executa dos presos en una tarda


Els col·legis de Torrent viuen intensament les seues falles\nLes Falleres Majors, la seua Cort d’Honor i membres del Consistori visiten els col·legis de la ciutat\n16/03/2018 - Sandra Paniagua Adelantado -\n16/03/2018 - Sandra Paniagua Adelantado, Pablo Plaza Moltó\nTorrent està immers en plenes Falles. Les Falleres Majors de Torrent al costat de la seua Cort d’Honor i la corporació municipal van realitzar el 15 la tradicional visita institucional a la Policia Nacional i la Policia Local llaura agrair la gran labor que realitzen durant estos dies de festes.\nEn finalitzar, Mª Jesús Rincón i Alexia Manzano es van desplaçar al costat del regidor de Festes, José Antonio Castillejo, la regidora d’Educació, Patricia Sáez, i diversos membres de l’equip de Govern als col·legis de la ciutat per a poder gaudir de diferents activitats. La comitiva va poder gaudir en els col·legis Federico Maicas, Trinitàries, Muntanya-Sión, Pulgarcito i Sant Josep i Santa Ana d’una mascletà i globotà, la cremà de la falla o la tradicional xocolata. A la vesprada va tenir lloc el tradicional trasllat de la Mare de Déu.\nJa a la nit, les 29 comissions de Torrent van plantar els seus monuments i ho van deixar tot llest per al jurat que al llarg del matí ha recorregut les comissions per a dictar el seu veredicte. La nit de la Plantà, Mª Jesús Rincón i Alexia Manzano, van acudir al Consistori per a signar en el Llibre d’Or de la Ciutat i viure la primera mascletà que és va retransmetre en directe pel canal de youtube i el facebook de l’Ajuntament de Torrent.\nParc Central: l'Estació Central que substituirà a l'Estació del Nord\nCompte enrere per a la reversió de l'Hospital d'Alzira\nMàxima emoció en l'Encontre de la Verónica de Torrent


Turisme | Serra de Tramuntana Patrimoni Mundial\nEl patrimoni, la cultura, l'economia i la naturalesa, el nostre atractiu turístic.\nLa Serra de Tramuntana va atraure els primers turistes a Mallorca a principis del segle XX. Una atracció forjada per pioners com l’arxiduc Lluís Salvador d’Àustria, enamorat de la Costa Nord, on adquirí diverses finques situades entre Valldemossa i Deià. El noble edificà miradors, encara dempeus, per tal que els viatgers poguessin contemplar la magnitud d’aquesta part del litoral, la bellesa del qual impressionà a la pròpia emperadriu Sissi. Avui, els paisatges, pobles i cales de la Serra constitueixen un destí turístic de primer ordre, i atrauen gents de tot el món que hi troben un ric patrimoni cultural, històric i gastronòmic.\nVet ací una selecció de rutes per a descobrir l’essència de la Serra de Tramuntana. La comunicació entre localitats pot cobrir-se amb cotxe, transport públic o taxi. I per a gaudir de les millors vistes des de la mar, algunes empreses proposen trajectes en vaixell que arriben a l’illa de sa Dragonera o a la remota platja de sa Calobra.\nTres rutes per a descobrir la Serra de Tramuntana\nFulletó turístic (pdf 7,6 MB)


El caçador d'instants: LA BOFETADA\nHavíem estat visitant la Torre de Belém i després de dinar d’hora en una pizzeria a prop del Monumento aos Desco- brimentos ens vam enca- minar cap al Mosteiro dos Jerónimos. Cadascú llepava el seu gelat a cuita-corrents, no fos cas que s’acabés fonent en el xardorós migdia portuguès. Dins dels Jerónimos circulava a tot plaer una brisa marina que afluïa en l’impressionant claustre manuelí i que, en copejar-te el rostre, t’instava a parar esment en l’encert de l’erecció de la faraònica obra justament en aquell indret. En arribar a la tomba d’en Fernando Pessoa se’m va fer un nus a la gola. El gran poeta descansava en un lloc privilegiat sota un monòlit quadrat amb els seus heterònims: Ricardo Reis, Alberto Caeiro, Álvaro de Campos i Bernardo Soares. Sens dubte, un autèntic profeta a casa seva! Els nens de seguida van trobar una distracció en el terra enrajolat. Mentre s’entretenien amb un joc molt semblant a la xarranca, la meva dona i jo vam aprofitar per satisfer una ànsia cultural un pèl esmorteïda entre tanta gentada amb un afany similar.\nA la sortida, la sensació de ser aixafat per una planxa de vapor i un sobtat embadaliment en la contemplació de l’autocar immens d’on baixava un ramat d’obedients cristians a les ordres d’un pastor amb alçacoll i indubtable halitosi: «Somente una foto, somente una!». A partir de llavors, aquella indeslligable sufocació en cos i ànima que es va apoderar de nosaltres i que augmentà fins al paroxisme quan, fent el cor fort, vam haver de córrer per no perdre el modern tramvia que fa el trajecte entre els barris de Belém i la Baixa. Anava ple, trontollava i, sense aire condicionat, era com una olla de pressió. Impossible seure! Els meus fills estaven assedegats i no dúiem aigua. Després d’un bon tram a peu dret, la sort va voler que quedessin tres seients lliures. La meva dona més enrere; els nens separats de mi per una barra. Alleujat, se’m va ocórrer inclinar-me per comentar-li al meu fill la jugada. Vés a saber per quin motiu, em va rebre amb una traïdora puntada de peu, directa a les parts pudendes. Per instint, en defensa pròpia i sense solució de continuïtat, vaig clavar-li una bofetada buida d’animal ferit que va ressonar en tot el compartiment. Mentre es feia el silenci, un munt de mirades –entre les quals la imperativa i reprensible de la meva dona– va confluir en nosaltres. Tocat en l’orgull, el meu fill va començar a plorar desconsoladament. I jo, amb un ofec al pit, em vaig sentir petit i miserable. Si hagués pogut, no hi hauria dubtat a saltar per la finestra. Però, igual que el grapat de sorra que s’esmuny irremissiblement de la mà, el pitjor de tot va ser constatar com el meteorit s’allunyava una mica més de mi sense que, desvalgut, pogués fer res per impedir-ho.\nEtiquetas: Alberto Caeiro, Álvaro de Campos, Bernardo Soares, Fernando Pessoa, Lisboa, Ricardo Reis\nAnònim 19 de set. 2011, 11:32:00\nS'han de cuidar els metorits. En cas contrari, sempres se'ns acaben esmunyint.


Joan Manuel Tresserras - Tornar al passat o encarar el futur | NacióDigital\n«La República és horitzó endavant, no pas enrere. No és un retorn, és encetar una via prometedora i poc explorada. És la possibilitat de construir una societat nova»\nper Joan Manuel Tresserras, 12 de gener de 2019 a les 20:00 |\nAssistim a una greu crisi global de la tradició política democràtica i progressista. La política compromesa amb la participació ciutadana, els equilibris i l'equiparació socials, la responsabilitat generacional, i la viabilitat i sostenibilitat d'uns ambiciosos programes d'increment del benestar. La crisi d'aquella política ha fet aparcar uns objectius que semblaven substancialment compartits: la recerca de la pau, acabar amb la fam i la misèria, erradicar les malalties associades amb aquella misèria, universalitzar l'accés a l'educació i als coneixements imprescindibles per a l'exercici dels drets fonamentals de les persones, rigor i consideració del llarg termini en l'explotació dels recursos del planeta, expansió i aprofundiment de les experiències democràtiques.\nL'abandonament d'aquella agenda mundial té una relació directa amb la proliferació de les tesis neoliberals i el cinisme d'uns poders econòmics i polítics irresponsables i insensibles davant del patiment d'amplíssims sectors de població i de l'agudització de les desigualtats. És la lògica estricta del benefici i l'acumulació il·limitada de capital sense tenir en compte els costos socials i ambientals. L'apropiació dels beneficis només per a uns quants; la resolució dels problemes a càrrec de tothom.\nEn molts casos –de Trump a Bolsonaro, passant per Itàlia o Espanya-, la capacitat del poder econòmic -i del bloc polític reaccionari que li dóna cobertura- d'influir en el sistema d'educació, comunicació i cultura, és prou gran perquè les seves propostes polítiques rebin l'aval electoral de sectors que inclouen les seves víctimes principals. Com és possible? És que no se n'adonen? És simple ignorància dels mecanismes del funcionament de l'economia i del poder? No hi pot haver una resposta simple. Sobretot, si la resposta no incorpora el fracàs gairebé general de les esquerres i de les polítiques i les propostes que pretenen atorgar-se la representació dels interessos d'aquells sectors.\nLa dreta dibuixa futurs que, en bona mesura, apel·len al passat. Ho fa habitualment. Quan pot és conservadora. Però si li cal, abona la regressió a èpoques que li resultin més confortables. Convida a tornar al passat. A les velles "seguretats". A combinar el capitalisme sense rostre d'avui amb els rostres del poder autoritari, personal, d'ahir. I l'esquerra, tenallada per l'acumulació d'experiències transformadores poc reeixides, sembla incapaç de dibuixar utopies de futur que resultin comprensibles i versemblants; i de proposar fórmules factibles d'assolir-les.\nCom més descarada i desacomplexada es mostren la dreta i l'extrema dreta –negacionisme de les velles aberracions que les inspiren, racisme i xenofòbia, masclisme, homofòbia, fonamentalisme...-, més atordida i tancada en el mer ideologisme sembla l'esquerra; més incapaç de concretar propostes en positiu i anar més enllà de la denúncia genèrica del "sistema". I no serà pas la dreta qui proposi un altre sistema, ni la forma de transformar el que li permet l'actual revifada.\nA mesura que tota la dreta espanyola s'ha anat radicalitzant, estirada pel seu flanc més ultrancer, la seva proposta s'ha orientat més cap al retorn al passat, al franquisme que durant anys –amb moltes complicitats- han banalitzat i blanquejat. Recentralització del poder; liquidació de l'estat autonòmic; laminació de drets i llibertats; un únic marc econòmic-laboral, jurídic, mediàtic, cultural i identitari. L'espanyolisme unionista nou busca les arrels i l'argumentari en l'espanyolisme emergit de la "victòria" militar del 1939 i desplegat al llarg de la Dictadura. Aquesta, la de la "unidad de destino en lo universal", és la torxa sagrada a què volen donar continuïtat.\nFarà bé el republicanisme sobiranista de tenir present que l'escenari en què s'acabarà de dirimir –davant la dreta espanyolista- la nova hegemonia en la societat catalana és el de demà i demà passat. És l'escenari del futur, el de les propostes noves, realistes i realitzables, el dels arguments i la racionalitat, el de les mesures efectives de benestar, el de la cultura que combat les discriminacions i es compromet amb la dignitat de totes les persones. No som enmig d'un contenciós entre unes minories radicalitzades –unionistes o sobiranistes- que branden les respectives torxes sagrades heretades.\nLa República és horitzó endavant, no pas enrere. No és un retorn, és encetar una via prometedora i poc explorada. És la possibilitat de construir una societat nova, capaç de reconèixer i d'incloure tothom. Tothom. El repte de l'independentisme progressista és de creació, no pas de recreació; és fundador, no pas re-fundador. És el repte de bastir una societat avançada on les generacions més joves, al costat de les més veteranes, puguin respectar, prendre com a referència o enorgullir-se del seu passat però, en cap cas, sentir-se'n esclaves.\nPer això, cada decisió i actuació política d'avui, més enllà de la faramalla conjuntural i l'exhibició de múscul de cadascú, ha de valorar si pot acabar servint objectivament els partidaris de tornar al passat o ens ajuda de manera concreta i tangible a bastir els fonaments del projecte republicà.


Identifiquen 21 xinesos en una timba de cartes il·legal\nLa Policia Local irromp en un local fraudulent al costat de la plaça de les Columnes i hi identifica 21 orientals que jugaven a naips amb apostes\nUn agent del GAP controla alguns dels jugadors xinesos que participaven en la la timba il·legal.\nAgents del Grup d'Acció Preventiva de la Policia Local de Palma (GAP) varen irrompre ahir a la nit en un local clandestí situat a prop de la plaça de les Columnes. La Policia hi identificà 21 xinesos, que havien organitzat una timba de cartes il·legal. S'hi jugaven molts de diners i l'establiment fins i tot tenia una petita cuina, perquè els jugadors poguessin sopar. La investigació l'havia iniciada la Patrulla Verda del quarter de Sant Ferran, que havia rebut informació sobre un grup de ciutadans orientals que organitzava timbes il·legals a Palma.\nEl local es troba ubicat al carrer de l'Hort de Torrella, 34 i en el seu moment fou una sala de jocs recreatius. Tanmateix, un decret de batlia prohibia actualment l'activitat en aquestes dependències, per manca de llicència administrativa. Així que un grup d'agents del GAP entrà a les onze i mitja de la nit a l'establiment, abans que els jugadors poguessin reaccionar.\nEls 21 xinesos que jugaven a l'interior el local foren caçats en plena feina: amb les cartes, les fitxes i els diners a sobre les taules. No tingueren temps de fugir, i molt menys d'amagar les evidències d'una timba il·legal. Un a un, els sospitosos foren escorcollats i identificats, mentre que tot el material i els diners, que s'eleva als 6.000 euros, foren intervinguts pels agents. Els jugadors no van ser detinguts, ja que es tracta d'un infracció administrativa, no d'un delicte.\nFonts policials informaren que en la batuda es van intervenir 15 jocs de daus de pòquer, centenars de fitxes de joc -similars al dòmino, però amb caràcters xinesos-, 120 jocs de cartes de pòquer sense estrenar i diverses bosses amb un gran nombre de cartes de pòquer ja utilitzades. El local va quedar precintat i les actes aixecades. A més a més, tot el material i els diners de la timba seran remesos en breu a la Brigada del Joc del Cos Nacional de Policia.


Joc salt de la mort\nSalt de la Mort\nSaltar d'un crani a un altre, compte amb els obstacles i recollir cranis d'or per punts extra. Instruccions: moveu el ratolí per a fixar la direcció i la força de el salt a continuació, feu clic a qualsevol lloc per anar.\nAquest joc a tingut 14929 partides en línia. Classificació 1209 de els millors jocs gratis.\nJugat 14929 vegades\nTribals, saltar, habilitat,\nSobre el que és aques joc? Aquest és un joc gratis anomenat Salt de la Mort per al navegador sense dever descarregar ni instal lar res, és completament fiable. En aquesta pàgina web pots jugar de forma gratuîta al joc flash Salt de la Mort sobre Aventura. I recorda que això és un joc gratis anomenat Salt de la Mort i és relacionado amb Aventura. El nostre nou joc Salt de la Mort és un dels millors jocs de Aventura es pot trobar i ho pots compartir amb els teus amis i contactes a les xarxes socials. Aquest és un joc en línia i videojoc anomenat Salt de la Mort que et convidem a jugar, gaudir i aprendre al respecte, aixì com compartir en els comentaris i amb els seus amics en les xarxes socials.


Premsa lliure – El Periscopi\nMarc González 07/03/2017\nUn dels trets fonamentals per a diferenciar un règim o un partit polític democràtic d’un altre que no ho és en absolut és el seu posicionament envers la llibertat de premsa.\nEs vesteixin d’ultranacionalistes, de feixistes, de comunistes, de populistes, de bolivarians o amb qualsevulla altra cobertura autoritària, el nexe comú entre Trump, Le Pen, Pablo Iglesias i els dictadors i tirans de tota condició és la por i, alhora, l’odi que aquests personatges demostren a una premsa lliure on cada periodista tengui protegida legalment la seva llibertat d’informació i d’opinió.\nAhir, l’associació de la premsa de Madrid va fer públiques les pressions intolerables, les amenaces i els insults que molts opinadors crítics amb Podemos han rebut des de l’entorn podemita. Res de subtileses, tot més aviat ben groller i irreproduïble.\nCuriosament, els mateixos que volen protegir l’insult a l’adversari i la humiliació a les víctimes del terrorisme com a manifestacions ‘artístiques’ de la llibertat d’expressió, no són capaços d’encaixar una crítica política i estan disposats a utilitzar mètodes mafiosos per a eliminar-la.\nA Europa hem de començar a reflexionar sobre aquests moviments que, disfressats de progressistes o de falsos salvadors del poble, amaguen la més vella realitat totalitària.